OpenLLM-France/wikimedia huggingface dataset:
# Talia (nimfa)

Talía (en grec antic Θάλεια), segons la mitologia grega era una nimfa de la muntanya Etna a Sicília. Era filla de Hefest; la va deixar embarassada Zeus i després ella es va ocultar sota la terra per por de la venjança de la deessa Hera. Se la considera mare dels Palics.

## Referències

* ↑ «THALEIA» (en anglès). Theoi Greek Mythology Project. [Consulta: 22 desembre 2015].
* ↑ «A Dictionary of Greek and Roman biography and mythology, Pa'licus». [Consulta: 8 març 2024].

## Bibliografia

* «Thaleia. A daughter of Hephaestus, and by Zeus, the mother of the Palici». A: William Smith. A Dictionary of Greek and Roman biography and mythology (en anglès), 1873.
Viccionari
# TPA

TPA té els següents significats:
* Televisión del Principado de Asturias
* Àcid fosfotúngstic o àcid tungstofosfòric
# TPL

TPL té els següents significats:
* Lliga tailandesa de futbol, oficialment anomenada Thai Premier League (TPL).
* Logística de tercers, proveïdor de serveis logístics de tercers (abreujat TPL).
# Teorema de Vogt-Russel

El teorema de Vogt–Russell fou enunciat pels astrònoms Heinrich Vogt i Henry Norris Russell de manera independent. El teorema afirma que l'estructura d'una estrella en equilibri hidroestàtic i tèrmic amb tota l'energia derivada de reaccions nuclears, només està determinada per la seva massa i la distribució dels elements químics en el seu interior.
És a dir, la massa i la composició química d'una estrella determinen la seva lluminositat, el seu radi, la seva estructura interna i la seva evolució. S'assumeix en general que la composició química de les capes exteriors d'una estrella és igual a la composició química amb què l'estrella va néixer. Per a la majoria de les estrelles de seqüència principal en general: 70% H per massa (X=0,7), 3% metalls (Z=0,03), i la resta He (Y=0,27). Quan la temperatura del nucli creix, la cadena PP i el cicle CNO comencen a actuar, alterant la composició química interior lentament. En l'exemple del Sol, l'hidrogen duraria 10⁹ anys. Pel teorema de Vogt-Russell en canviar la massa o la composició química, canvia la lluminositat i el radi. Tot i que se'l coneix com a teorema no ha estat mai provat.

## Referències

* ↑ Carroll, Bradley W. & Ostlie, Dale A. «An Introduction to Modern Astrophysics». Addison-Wesley, 2007, pàg. 333.(anglès)
* ↑ Dante Minitti. «Teorema de Vogt-Russell», 2011. Arxivat de l'original el 2015-09-23. [Consulta: 21 desembre 2014].(castellà)
# Teorema de classificació

En matemàtiques, un teorema de classificació respon el problema de classificació "Quins són els objectes d'un determinat tipus, llevat d'equivalència?". Proporciona una enumeració sense redundàncies: cada objecte és equivalent a una classe exactament.
A continuació presentem alguns aspectes relacionats amb els problemes de classificació:
* El problema d'equivalència és "donats dos objectes, determinar si són equivalents".
* Un conjunt complet d'invariants, juntament amb quins invariants són realitzables, resol el problema de classificació, i sovint és un pas en la seva resolució.
* Un conjunt complet d'invariants computable (juntament amb quins invariants són realitzables) resol tant el problema de classificació com el problema d'equivalència.
* Una forma canònica resol el teorema de classificació, i addicionalment proporciona més dades: no només classifica cada classe, sinó que també dona un element distingit (canònic) de cada classe.
Existeixen diversos teoremes de classificació en matemàtiques, com ara veurem.

## Geometria

* Superfície reglada (secció Classificació de les superfícies reglades)
* Projecció isomètrica (secció Classificació general)
* Forma geomètrica (secció Classificació de les Formes)

## Àlgebra

* Grup simple (secció Classificació)
* Immersió (secció Existència i classificació)
* Grup finit (secció Classificació dels grups finits)
* Corba algebraica (secció Classificació de singularitats)
* Àlgebra sobre un cos (secció Classificació d'àlgebres de dimensió baixa)
* Espectre (anàlisi funcional) (secció Classificacions dels punts de l'espectre d'un operador)
* Dimensió d'un espai vectorial (per dimensió)
* Teorema d'estructura dels mòduls finitament generats sobre un domini d'ideals principals
* Forma canònica de Jordan

## Anàlisi

* Anàlisi numèrica (secció Classificació [dels problemes] segons la seva dimensió)

## Enllaços externs

* The Classification Theorem OpenLearn (anglès)
# Teatre invisible

El teatre invisible és una forma de teatre representada en un context real fora de l'escenari, com el carrer o un centre comercial, sense que el públic identifiqui als actors com a tals.
Al contrari que en altres formes de teatre de carrer no se sol·licita cap propina ni pagament. Es reconeix generalment a Augusto Boal com la persona que el va desenvolupar originalment, com a part del seu Teatre de l'oprimit. Aquesta forma d'expressió teatral tracta de les opressions i qüestions socials i el va desenvolupar durant la seva estada en Argentina en els anys 1970.
El teatre invisible s'oferix a la gent que normalment no tindria l'oportunitat de contemplar obres de teatre, encara que en diverses ocasions no s'adonin que n'estan veient una. El teatre invisible pot portar-se a terme per a ajudar els actors a expressar-se públicament de forma similar al graffiti o a una manifestació política. De la mateixa forma pot atorgar als actors una excel·lent manera de posar-se en la pell dels seus personatges i veure com la gent reacciona davant ells i les seves accions.
# Teatre la Gorga

El Teatre La Gorga és un edifici centenari ubicat a la població de Palamós (Baix Empordà) de 322 localitats repartides en 242 localitats a la planta baixa i 80 a l'amfiteatre. S'hi programa, de manera estable, les arts escèniques i la música del municipi, tant a nivell professional com amateur. Aquesta programació es fa directament o mitjançant conveni amb diverses entitats de la Vila.
El Centre Cultural La Gorga és un equipament de titularitat municipal que acull el Teatre que porta el mateix nom situat a la planta baixa i, des de 2021, la Sala Petita situada al primer pis.
La Sala Petita és un espai de petit format per a residències artístiques i espectacles de proximitat.
Al primer pis, també, hi ha els despatxos de diverses entitats culturals: Gespa Teatre, l'Agrupació Sardanista Costa Brava, l'Associació Fotogràfica Cine Club Bahia, la Colla Gegantera i Grallers de Palamós, Joventuts Musicals de Palamós, la Comissió de Carnaval de Palamós, la Coral El Progrés, Escàlem Coral i la Comissió de Reis.
El segon pis del mateix edifici acull les Ofiicnes de Cultura de l'Ajuntament de Palamós.
El 16 d'agost de 2016 es va posar en funcionament una nova web per a poder comprar les entrades online a més a més del mateix teatre.

## Referències

* ↑ «La Gorga estrena un sistema de venda d'entrades online». [Consulta: 10 agost 2016].

## Enllaços externs

* Diari de Girona XXII mostra teatre infantil
* Pàgina web oficial
# Regne (entitat política)

Un regne o reialme és una mena d'entitat política la qual està regida per un rei o bé el règim polític de la qual és la monarquia, però que no necessàriament s'identifica amb un Estat. En realitat, l'ús dels dos termes en la història de les doctrines polítiques és molt ambigu, i conflueix amb d'altres com «nació» o «república».
# Tobogan als Jocs Olímpics d'hivern de 2010

Als Jocs Olímpics d'Hivern de 2010 celebrats a la ciutat de Vancouver (Canadà) es disputaren dues proves de tobogan, una en categoria masculina i una altra en categoria femenina.
La prova es disputà entre els dies 18 i 19 de febrer de 2010 a les instal·lacions del Whistler Sliding Centre.

## Comitès participants

Hi participaren un total de 48 corredeors, entre ells 28 homes i 20 dones, de 19 comitès nacionals diferents.
| Alemanya (6) Austràlia (3) Àustria (1) Canadà (6) Corea del Sud (1) | Eslovènia (1) Espanya (1) Estats Units (5) França (1) Irlanda (1) | Itàlia (2)  Japó (3) Letònia (2) Noruega (1) Nova Zelanda (3) | Regne Unit (4) Romania (1) Rússia (4)  Suïssa (2) |

## Resultats
### Homes

| Event | Or | Or | Plata | Plata | Bronze | Bronze |
| Tobogan Detalls | Jon Montgomery Canadà | 3:29,73 | Martins Dukurs Letònia | 3:29,80 | Aleksandr Tretyakov Rússia | 3:30,75 |

### Dones

| Event | Or | Or | Plata | Plata | Bronze | Bronze |
| Tobogan Detalls | Amy Williams Anglaterra | 3:35,64 | Kerstin Szymkowiak Alemanya | 3:36,20 | Anja Huber Alemanya | 3:36,36 |

## Medaller

| Pos. | País | Or | Plata | Bronze | Total |
| 1 | Canadà | 1 | 0 | 0 | 1 |
| 1 | Anglaterra | 1 | 0 | 0 | 1 |
| 3 | Alemanya | 0 | 1 | 1 | 2 |
| 4 | Letònia | 0 | 1 | 0 | 1 |
| 5 | Rússia | 0 | 0 | 1 | 1 |
# Amelita Galli-Curci

Amelita Galli-Curci (Milà, 18 de novembre de 1882 – La Jolla, Califòrnia, 26 de novembre de 1963) va ser una soprano de coloratura italiana de les més reputades del segle xx.
Va nàixer com Amelita Galli en el si d'una família benestant milanesa. A Milà va seguir estudis de piano fins que va ser impulsada al cant per influència de la seua àvia. El compòsitor d'òpera Pietro Mascagni també la va encoratjar a seguir la carrera operística. Per pròpia decisió, va estudiar cant de manera autodidacta, escoltant altres sopranos, llegint antics mètodes de cant i practicant exercicis de piano amb la veu.
El seu debut operístic va tenir lloc l'any 1906 a Trani, com Gilda de Rigoletto, i ràpidament va ser aclamada pertot Itàlia.
L'any 1908 es va casar amb el marquès Luigi Curci, i va afegir el cognom del seu marit al seu. Es van divorciar l'any 1921 i Galli-Curci es va tornar a casar amb Homer Samuels, el seu acompanyant.
Va actuar àmpliament per Europa i Sud-amèrica. L'any 1915 va cantar dues funcions de Lucia di Lammermoor amb Enrico Caruso a Buenos Aires. Van ser les dues úniques aparicions junt amb el llegendari tenor. Va arribar als Estats Units d'Amèrica l'any 1916. Estava planificada una curta estada, però el gran èxit que va recollir per la seua interpretació de la Gilda de Rigoletto a Chicago va ser tan extraordinari que va acceptar romandre com a integrant de la Chicago Opera Company. Va formar part d'aquesta companyia fins a l'any 1924. També l'any 1916, va signar un contracte amb la companyia discogràfica Victor Talking Machine Company, per a la qual va fer un gran nombre d'enregistraments fins a l'any 1930. L'any 1921 Galli-Curci va unir-se a la Metropolitan Opera de Nova York romanent-hi fins al seu retir l'any 1930.
Galli-Curci va ser una deixeble del mestre indi de ioga Paramhansa Yogananda. Va escriure el pròleg del llibre de Yogananda Whispers from Eternity, publicat l'any 1929.
Convençuda que l'òpera era una forma d'art en decadència, Galli-Curci es va retirar dels escenaris el gener de 1930 per a concentrar-se en els recitals. Havia patit de problemes de gola durant molts anys, fins que l'any 1935 va haver de ser sotmesa a cirurgia per a eliminar un goll. L'any següent va fer un poc aconsellable retorn a l'òpera, com a Mimì de La Bohème a Chicago. Dissortadament, va fer-se palès que els seus anys de cantant s'havien exhaurit, i després d'uns quants recitals es va retirar definitivament i es va traslladar a viure a Califòrnia, on va viure fins a la seua mort, al novembre de 1963, a l'edat de 82 anys.

## Referències

* ↑ Diccionario de la Música y los Músicos, pàg. 65.
* ↑ «Foreword, by Amelita Galli-Curci - Whispers from Eternity - Ananda Sangha». [Consulta: 26 juliol 2012].

## Bibliografia

* Lanfranco Rasponi, Alfred A Knopf. The Last Prima Donnas, 1982. ISBN 0-394-52153-6
* Pérez, Mariano. Diccionario de la Música y los Músicos (en castellà). Madrid: Ediciones ISTMO, 1985. ISBN 84-7090-141-9. )

## Enllaços externs

* Plana sobre Galli-Curci amb abundant informació biogràfica, fotos i clips de so
* Galli-Curci, el rossinyol de San Diego
# Can Conill (Òrrius)

Can Conill és una obra barroca d'Òrrius (Maresme) inclosa a l'Inventari del Patrimoni Arquitectònic de Catalunya.

## Descripció

Masia gran, formada per tres cossos, el principal format per planta baixa i dos pisos, els altres tenen planta baixa i pis. La teulada és a quatre vessants. A la façana principal trobem un portal rodó amb dovelles i les finestres són rectangulars; al pis de sobre, les obertures són balcons i al segon pis, tornen a ser finestres. Sembla que totes són del segle xvii, encara que el portal rodó pot ser anterior. A un cos lateral hi ha una galeria porxada, de sis arcs, tota la casa està tancada per un pati.

## Referències

* ↑ «Can Conill». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Inch Kenneth

Inch Kenneth (Innis Choinnich (pronuncieu [kʲi.ə]) en gaèlic) és una petita illa deshabitada del nord-oest Escòcia situada a l'oest de la costa de l'illa de Mull i al sud-est d'Ulva. L'illa rep el seu nom de Sant Kenneth, que fundà un monestir a l'olla, les runes del qual encara es poden veure.
Inch Kenneth va pertànyer a la família Mitford. També el simpatitzant nazi Unity Mitford hi passà els seus darrers anys de vida.
# Kuns

El kuns foren una tribu turca de l'Àsia central del període premongol.
Al-Biruni esmenta per primer cop a aquest poble el 1029 que els situa al territori dels turcs orientals entre els kay (kayi, equivalents als kimaks) i els kirguís. Al-Kasghari parla de dos grups turcs (veïns segons al-Biruni) però no esmenta als kuns. Al-Marwazi a l'inici del segle xii consagra un capítol de la seva obra als kuns, que va servir de base als comentaris que modernament ha fet Marquart.
Segons les dades que es tenen els kuns vivien a Mongòlia oriental a tocar de Manxúria; és possible que fossin descendents del Tu-yü-hun que els annals xinesos situen al nord del gran tancament superior del riu Groc (Huang-ho). Serien per tant una resta dels huns (hsiung-nu modern xiongnu). Segons al-Marwazi (final del segle xi, metge a la cort dels soldans seljúcides) el poble es va fer nestorià al seu hàbitat. A causa de les actuacions a les pastures del seu territori pels kayi o kays o kais (Serps) o kimaks, es van desplaçar a l'oest fins al territori dels shars o shari (del turc sari o sary: pàl·lit o groc) que serien els kiptxaks (ho provaria l'adopció eslava de la paraula "Kiptxak" com a "Polovets" -eslau "polovye"- que vol dir "groc clar"); una opinió diferent diu que els sari serien els uigurs sari del Kansu (Gansu). La primitiva identificació de Minorski dels kuns amb els Kuri-Furi, una tribu salvatge que vivia a l'est dels kirguís, a l'orient i sud del llac Baikal (els seus descendents serien els buriats) va ser abandonada. Sembla clar que els kuns es van fondre amb els kiptxaks (sari) dins del kanat Kimak (kimak = Kay o Kai), però el nom reapareix després a Hongria com un grup dels cumans(confederació liderada pels kiptxaks), sense que Marquart hagi pogut establir si hi ha una relació directe entre els kuns històrics i aquesta segona aparició.
L'únic personatge conegut d'aquest poble fou Ekinči ibn Kočkar, esclau dels seljúcides que el 1097 fou nomenat governador de Coràsmia pel sultà Barkyaruq, que fou la possible font d'al-Marwazi sobre els kuns.

## Bibliografia

* Ahinjanov S.M. "Kipchaks in history of medieval Kazakhstan", Alma-Ata, 1989, ISBN 5-628-00146-5
* Faizrakhmanov G., "Ancient Turks in Sibiria and Central Asia" Kazan, 'Master Lain', 2000, ISBN 5-93139-069-3
* Gumilev L.N., "Ancient Turks", Moscow, 'Science', 1967
* Kimball L., "The Vanished Kimak Empire", Western Washington U., 1994
* Kumenkov B. E., "Kimak State if the 9-11th centuries according to Arabic sources", Alma-Ata, 'Science', 1972
* Pletneva S.A., "Kipchaks", Moscow,, 1990, ISBN 5-02-009542-7
* Bosworth, C. E.. " Ekinči b. Ḳočḳar." Encyclopédie de l'Islam. Brill Online, 2012. Referència. 5 d'abril de 2012 <http://referenceworks.brillonline.com/entries/encyclopedie-de-l-islam/ekinci-b-kockar-SIM_8518>
* Bosworth, C.E.. " Ḳun." Encyclopédie de l'Islam. Brill Online, 2012. Referència. 5 d'abril de 2012 <http://referenceworks.brillonline.com/entries/encyclopedie-de-l-islam/kun-SIM_4516>

## Referències

* ↑ En hongarès els cumans són coneguts com a kunok en plural, kun en singular
# Imanol Agirretxe Arruti

Imanol Agirretxe Arruti (Usurbil, 24 de febrer de 1987) és un exfutbolista basc, que jugava com a davanter. A banda d'una curta cessió al CE Castelló, va jugar tota la seva carrera professional a la Reial Societat. En aquest club, hi va disputar 272 partits, amb 75 gols, mentre que només a La Liga hi va marcar 56 cops en 180 partits.
Després de passar per les categories inferiors de l'Antiguoko i de l'Athletic Club, s'incorpora al planter de la Reial Societat. A la campanya 04/05 debuta amb el primer equip a la màxima categoria. Disputaria tres partits i marcaria un gol. A partir d'eixe moment alterna el filial i el primer planter, fins a pujar definitivament a la Reial el 2009. El 2007 va estar cedit al CE Castelló, a Segona Divisió.
Ha estat internacional espanyol en categoria sub-17.

## Referències

* ↑ «Jugadores relevantes» (en castellà). Antiguoko KE. Arxivat de l'original el 5 d'octubre 2017. [Consulta: 25 juliol 2017].
# Portada/efemèride octubre 24

Dorothea Veit
« 23 d'octubre · 24 d'octubre · 25 d'octubre »
# Iúlia Pakhàlina

Iúlia Vladímirovna Pakhàlina (en rus: Юлия Владимировна Пахалина) (Penza, Unió Soviètica 1977) és una saltadora russa, guanyadora de cinc medalles olímpiques.

## Biografia

Va néixer el 12 de setembre de 1977 a la ciutat de Penza, població situada a l'óblast de Penza, que en aquells moments formava part de la Unió Soviètica i que avui en dia forma part de Rússia.

## Carrera esportiva

Establerta des del 2000 a la ciutat de Houston (Texas, Estats Units), va participar, als 23 anys, en els Jocs Olímpics d'Estiu del 2000 realitzats a Sydney (Austràlia), on va finalitar quarta en la competició individual de trampolí de 3 metres femení i aconseguí guanyar la medalla d'or en la prova de trampolí de 3 metres sincronitzat femení al costat de Vera Ilina. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla d'or en la prova femenina de trampolí de 3 metres i la medalla de plata en la prova femenina de trampolí de 3 metres sincronitzat al costat novament d'Ilina. En els Jocs Olímpics d'Estiu de 2008 realitzats a Pequín (Xina) aconseguí guanyar dues medalles de plata en les modalitats de trampolí de 3 metres i de trampolí de 3 metres sincronitzat, en aquesta ocasió al costat de Anastasia Pozdnyakova.
Al llarg de la seva carrera ha guanyat 8 medalles en el Campionat del Món de natació, destacant tres medalles d'or (1998: trampolí 3 m. i trampolí 3 m. sincronitzat; 2009: trampolí 1 m.). En el Campionat d'Europa de natació ha guanyat 11 medalles, vuit d'elles d'or (1997: trampolí 3 m.; 2000: trampolí 3 m. i trampolí 3 m. sincronitzat; 2002: trampolí 3 m.; 2004: trampolí 3 m. i trampolí 3 m. sincronitzat; 2008: trampolí 3 m. i trampolí 3 m. sincronitzat).

## Enllaços externs

* (anglès) www.uhcougars.com - Yuliya Pakhalina Arxivat 2011-06-10 a Wayback Machine.
# Iekaterina Kalintxuk

Iekaterina Kalintxuk (en rus: Екатерина Калинчук) (Jitovo, Unió Soviètica 1922 - Moscou, Rússia 1997) fou una gimnasta artística russa, guanyadora de tres medalles olímpiques.

## Biografia

Va néixer el 2 de desembre de 1922 a la ciutat de Jitovo, població situada a l'óblast de Tula, que en aquells moments formava part de la República Socialista Federada Soviètica de Rússia (Unió Soviètica) i que avui dia forma part de la Federació Russa.
Va morir l'any 1997 a la seva residència de Moscou, capital de Rússia.

## Carrera esportiva

Va participar, als 29 anys, en els Jocs Olímpics d'Estiu de 1952 realitzats a Hèlsinki (Finlàndia), on va aconseguir guanyar la medalla d'or en la prova de concurs complet (per equips) i de Salt sobre cavall (en aquesta prova per davant de les seves compatriotes Maria Gorokhóvskaia i Galina Minaicheva), així com la medalla de plata en el concurs per aparells.
# Park Joo-bong

Park Joo-bong (coreà: 박주봉) (Imsil, 5 de desembre de 1964) és un jugador de bàdminton sud-coreà, ja retirat, guanyador de dues medalles olímpiques.

## Carrera esportiva

Va participar, als 27 anys, en els Jocs Olímpics d'Estiu de 1992 celebrats a Barcelona (Catalunya), on es va convertir en el primer vencedor de la categoria de dobles masculins en guanyar la medalla d'or fent parella amb Kim Moon-soo. En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de plata en la prova de dobles mixts fent parella amb Ra Kyung-min, perdent la final davant Kim Dong-moon i Gil Young-ah.
Al llarg de la seva carrera ha guanyat set medalles en el Campionat del Món de bàdminton, entre elles cinc medalles d'or, tres medalles als Jocs Asiàtics, totes d'or; i dues medalles als Campionats d'Àsia, totes d'or.
El 2001 fou inclòs al Badminton Hall of Fame.

## Referències

* 1 2 «Olympedia – Park Ju-Bong». [Consulta: 31 gener 2024].
* ↑ «In badminton, Park Joo-bong still a brand name» (en anglès), 07-04-2015. [Consulta: 31 gener 2024].
# Vilija Sereikaitė

Vilija Sereikaitė (Panevėžys, 12 de febrer de 1987) és una ciclista lituana que s'ha especialitzat en el ciclisme en pista. Ha guanyat tres medalles als Campionats del món de Persecució. També ha competit en carretera.

## Palmarès en pista

* 2008
** Campiona d'Europa sub-23 en Persecució
* 2009
** Campiona d'Europa sub-23 en Persecució
* 2011
** Medalla d'or a la Universiada en Persecució
* 2012
** Campiona d'Europa en Persecució per equips (amb Vaida Pikauskaite i Aušrinė Trebaitė)

### Resultats a la Copa del Món en pista

* 2007-2008
** 1a a la Classificació general, en Persecució
* 2008-2009
** 1a a Cali, en Persecució

## Palmarès en ruta

* 2011
** 1a a la Puchar Prezesa LZS i vencedora d'una etapa
* 2012
** Campiona de Lituània en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it